Gigi Becali susține că este interesat de Kevin Boli, de la Viitorul. Însă nu este convins că Gică Hagi îl va lăsa să plece. Pe de altă parte, patronul FCSB a avut o nouă ieșire rasistă și a afirmat că nu vrea să mai aducă jucători de culoare.

FCSB n-a reușit să-și rezolve problemele din centrul apărării, deși mai este mai puțin de o săptămână până la startul sezonului. Gigi Becali este acum interesat de Kevin Boli, titular în centrul apărării campioanei României. Gigi Becali a anunțat însă că vor fi și plecări de la FCSB:

„Fundași centrali să aducă ei, Meme cu Dică. Îi întreb și eu „ce faceți? când aduceți?” Și mi-au zis că ori luăm unul bun, ori nu luăm nimic, că nu are rost. Am făcut curățenie la Steaua. Mai am trei-patru la echipă și trebuie să-i curăț și pe ăștia și gata. Bine, ăștia trei-patru n-au fost la echipă”, a declarat Gigi Becali la DigiSport.

Patronul FCSB a avut însă o ieșire rasistă. Din nou, Gigi Becali spune că n-ar mai grea să aducă jucători de culoare la echipă, deoarece provoacă multe probleme. Becali îl dă exemplu pe Muniru, despre care spune că a sărit „cu pumnii și cu picioarele” pe Florin Tănase:

„Eu nu l-am întrebat pe Gică despre Boli, pentru că m-am gândit că nu-l vine. E adevărat, și eu cred că este cel mai bun fundaș central. Eu cumpăr de la locul 1, dar s-ar putea să cumpăr de la locul 2 (n.r. aluzie la procesul de la TAS). Eu vreu să se termine, pentru că nu vreau să-l mai văd pe Gică supărat. Haideți să vă spun ceva. Cei mai problematici sunt jucătorii de culoare. Ba că are problema aia, ba pe aia, ba pe aia. Gnohere nu e de culoare, e francez. Nu ai disciplină la echipă cu ei. Tot mârâie, tot băzăie.

Cu Sulley Muniru… Scandalagiu. Ba că nu-i convenea aia… Păi, a sărit cu pumnii și pe picioarele pe un jucător. Și de atunci am zis că nu mai iau. Păi, eu de ce l-am dat afară? Am așteptat finalul de sezon și l-am dat afară. N-am eu noroc cu ei, de-aia. L-am luat pe Alcenat. Era cel mai bun. La noi n-a jucat nimic. L-am luat pe Emeghara – era băiat cuminte, dar n-a mai jucat nimic”, a mai spus Becali.

În final, Gigi Becali a dat-o din nou la întors: „Dar pe noi ne interesează Boli. Îl luăm dacă se poate. Eu am vrut să dau 400.000 de euro pe Țâru. N-a vrut să ni-l dea”.